Diari Oficial de la Generalitat Valenciana


Sumari del DOGV 9096, del 31-05-2021 (2021/5865)

RESOLUCIÓ de 24 de maig de 2021, de la Direcció General de Modernització i Relacions amb l'Administració de Justícia, per la qual es comunica l'entrada en funcionament de les oficines judicials de suport directe a jutjats de pau de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9096

Data del DOGV
:   31-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5865


Data del document
:   24-05-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * jutge no professional

RESOLUCIÓ de 24 de maig de 2021, de la Direcció General de Modernització i Relacions amb l'Administració de Justícia, per la qual es comunica l'entrada en funcionament de les oficines judicials de suport directe a jutjats de pau de la Comunitat Valenciana. [2021/5865]  
La Llei orgànica 6/1985, d'1 de juliol, del poder judicial, en la modificació operada per Llei orgànica 19/2003, de 23 de desembre, ha introduït el model d'oficina judicial definint-la en l'article 435 com l'organització de caràcter instrumental que serveix de suport i ajuda a l'activitat jurisdiccional de jutges i tribunals. Així mateix, en l'article 436 estableix com a element organitzatiu bàsic de l'estructura de l'oficina judicial la unitat, que comprendrà els llocs de treball d'aquesta, vinculats per raó de les seues comeses, distingint dos tipus d'unitats: les unitats processals de suport directe i els serveis comuns processals. El disseny de l'oficina judicial serà flexible i la seua dimensió i organització seran determinades per l'administració pública competent, en funció de l'activitat que en la mateixa es desenvolupe.  
  
En el marc de les seues competències la Generalitat, a través de la Direcció General de Modernització i Relacions amb l'Administració de Justícia, ha dissenyat un procés gradual d'implantació integral de la nova oficina judicial en successives fases, amb subjecció als aspectes essencials del procés d'implantació de l'oficina judicial en tot l'àmbit competencial d'aquesta conselleria, consensuat amb les organitzacions sindicals amb representació en la Mesa Sectorial de Justícia, i plasmats en l'Acord de 5 de maig de 2016 i la seua addenda de 28 de juliol de 2016, ratificats mitjançant l'Acord de 16 de setembre de 2016, del Consell (DOGV 22.09.2016).  
Mitjançant la Resolució de 20 de juliol de 2020, de la Direcció General per al Servei Públic de Justícia, del Ministeri de Justícia, s'aproven amb caràcter definitiu la relació de llocs de treball dels cossos de gestió processal i administrativa, tramitació processal i administrativa i auxili judicial, de l'Administració de justícia, de les oficines judicials de suport directe a jutjats de pau de la Comunitat Valenciana (publicada en el BOE de 06.08.2020).  
Mitjançant la Resolució de data 10 de maig de 2021, de la Direcció General de Modernització i Relacions amb l'Administració de Justícia, es confirma el personal funcionari de carrera destinat amb caràcter definitiu en els actuals jutjats de pau, en els llocs de treball en el procés d'acoblament en la implantació de les oficines judicials de suport directe a jutjats de pau.  
En conseqüència, per tot el que s'ha exposat, de conformitat amb els articles esmentats de la Llei orgànica del poder judicial, l'Acord de 16 de setembre de 2016, del Consell, i en virtut de les atribucions que em confereix l'article 9 del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, resolc:  
  
Determinar l'entrada en funcionament de les oficines judicials de suport directe a jutjats de pau a la Comunitat Valenciana el pròxim dia 1 de juny de 2021.  
  
Contra la present resolució es podrà interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, conforme amb el que es disposa en la Llei 29/1998, de 13 de juliol, reguladora de la jurisdicció contenciosa administrativa o, potestativament, un recurs de reposició en el termini d'un mes des de la notificació, davant la Direcció General de Modernització i Relacions amb l'Administració de Justícia, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 24 de maig de 2021.- La directora general de Modernització i Relacions amb l'Administració de Justícia: Àngels Bixquert Sanz.